Letni oder Ruše: Lauženki - Poklon Novemu valu
2024-08-17 23:30 (Europe/Paris) | Okolica / Trg vstaje pred Občino Ruše
Lauženki obujajo legende!
Lauženki v programu Poklon Novemu valu obujajo svetle tradicije enega najkreativnejših obdobij v razvoju rock’n’rola in kreativne zabavne glasbe v nekdanji Jugoslaviji.
Obdobje oz. kar gibanje Novi val s težiščem na relaciji Beograd-Zagreb-Ljubljana sovpada z lokalnimi slovenskimi in mariborskimi naprednimi gibanji tistega časa, v katerih so sodelovali tudi Lauženki. Želijo, da glasba tako pomembnega obdobja ne utone v pozabo, zato ga oživljajo s programom, ki zajema najpomembnejše skupine in skladbe tistega časa.
Tako boste lahko slišali jagodni izbor skladb novovalovskih skupin kot so Idoli, EKV, Šarlo akrobata, Električni orgazam, Lačni Franz, Azra, Prljavo kazalište, Partibrejkers, pa še kakšne. Izbrali so skladbe, na katere boste brez težav in brez sramu zaplesali kot včasih.
Pripravite se!

Povezava do originalnega članka

Letni oder Ruše: Klapa Cambi
2024-08-18 20:00 | Okolica / Letno gledališče Pod goroj, Ruše
Uspehi, ki so zaznamovali klapsko glasbo
Za klapsko glasbo je izjemnega pomena, da je zlata generacija klap, ki je posnela velike uspešnice, kot so Ne more mi bit, Od zipke do križa, Kriva kata, Do pobijede ipd., osvojila vse, kar se lahko osvoji.
Vse generacije klape Cambi so navduševale s svojimi vokalnimi izvedbami, vendar je ta generacija izstopala pod vodstvom maestra Rajmira Kraljevića, saj so z avtorskimi pesmimi dvignili klapo na nov nivo.
Z osvojenimi 10-imi hrvaškimi glasbenimi nagradami »porini«, s 5-imi zmagami na Festivalu dalmatinskih klap Omiš, s predstavitvijo Hrvaške na dveh Folk festivalih v Nemčiji, z ameriško turnejo leta 2013 po koncertnih dvoranah in nizom zmag na festivalih ter velikimi koncerti v na hrvaškem in tujini so si zaslužili poseben status na glasbeni sceni.

Povezava do originalnega članka

Artistik v Vetrinjcu
2024-08-19 20:00 | Vetrinjc – BarCoda
Akustična skupina Artistik je zasedba, ki na svoj, unikaten način prepleta popularne slovenske in tuje hite ter avtorsko glasbo z zanimivo zasedbo flavta, violina, violončelo, klavir, cajon.
Vabljeni na praznovanje njihove 10-obletnice v BarCoda.

Predprodaja na šanku in v spletni Coda štacuni 9 €, na dan dogodka 12 €.

Organizator: Vetrinjc – BarCoda

Povezava do originalnega članka

Klemen Kotar & Dušni pastirji
2024-08-21 20:30 - 23:00 | Maribor center / Vetrinjc – BarCoda
vse mogoče zvrsti v nemogočih kombinacijahPod vodstvom idejnega vodje, saksofonista in avtorja skladb Klemna Kotarja se blago pomlajena zasedba še vedno loteva vseh mogočih zvrsti v nemogočih kombinacijah, od skoraj jazzovske balade v nemogočem taktovskem načinu do z bluesom cepljenega drum’n’bassa.
“Dušni pastirji so intuitiven album, na katerem v ozadju ni veliko ideologije ali razmišljanj, le igra in igranje. Čvrsto pluje po morju godb, kjer se prepletajo motivi različnih žanrov brez vsakršne vnaprej strogo določene destinacije. Poleg prefinjenih tehnik glasbeniki igrajo ravno takrat, ko je to potrebno. Skratka, ne pretiravajo in se poleg vsega še slišno zabavajo. In v tem je ravno ena izmed umetnosti kakovostne glasbe.” (Gregor Bauman)

Klemen Kotar, saksofon
Miha Koren, bas
Miha Koretič, kitara
Gašper Kržmanc, kitara
Enos Kugler, bobni

Povezava do originalnega članka

[DELAVNICA] Glasbena meditacija
2024-08-22 11:00 - 13:00 | Kulturni inkubator
DELAVNICA
GLASBENA MEDITACIJA
Četrtek, 22. avgust 2024 // 11:00 // Kulturni inkubator
V četrtek, 22. avgusta 2024, bo ob 11. uri v Kulturnem inkubatorju potekala Glasbena meditacija, brezplačna delavnica, ki jo bo vodila umetnostna terapevtka Blažka Garmut. Delavnica je brezplačna, obvezne so predhodne prijave.
Glasbena meditacija je namenjena sprostivi in spoznavanju s preprostimi sprostitvenimi tehnikami. Udeleženci bodo preko dramsko-, likovno- in glasbeno terapevtskih vaj ozaveščali svoj dih in telo, naučili se bodo preprosto dihalno vajo, nato pa se bodo sproščali ob zvokih improvizirane glasbe in vodene vizualizacije.
Namen delavnice je udeležencem predstaviti preproste sprostitvene tehnike, ki jih lahko v stresnih obdobjih izvajajo doma. Ustvarili bomo prijetno zvočno okolje v katerem se bodo umirli, sprostili in se podali na vizualizacijsko potovanje. Udeleženci naj s seboj prinesejo podlogo ali odejo, lahko tudi vzglavnik, če ga potrebujejo.

Potek delavnice:

Vaje v krogu: vaje so namenjene spoznavanju udeležencev in povezovanju skupine.
Vaje čuječnosti: z vajami bomo ozaveščali telo in dih, se sprostili in pripravili na meditacijo. Naučili se bomo preprosto dihalno vajo.
Glasbena meditacija: sproščanje ob glasbeno-vokalni improvizaciji, ki ji bo sledila vizualizacija.
Likovno izražanje: svoja doživljanja med vizualizacijo bomo izrazili preko likovnega medija.
Refleksija: kratek pogovor o delavnici, svojih doživljanjih in počutju po delavnici, predstavitev likovnega izdelka.

O BLAŽKI GARMUT
Blažka Garmut je diplomirana medicinska sestra, magistrica pomoči z umetnostjo/umetnostna terapevtka in maturantka oddelka za jazz in zabavno glasbo mariborskega Konservatorija za glasbo in balet. Z glasbo in petjem se ukvarja že vrsto let. Zanima jo vse, kar je povezano z glasom, petjem in glasovnim izražanjem. Deluje kot mentorica za petje in klavir v zasebni glasbeni šoli ter izvaja prilagojen pedagoško-terapevtski program za otroke s posebnimi potrebami, ki ga je zasnovala. Med študijem Pomoči z umetnostjo je poglobila svoja znanja ter razumevanje terapevtskega procesa in se podala na pot poglobljenega raziskovanja lastnega glasu. Vsa pridobljena znanja in izkušnje, tako iz lastnega procesa, kot iz svojega pedagoškega in terapevtskega dela nenehno nadgrajuje s študijem literature in dodatnimi izobraževanji.

PRIJAVE
Delavnica je brezplačna, so pa potrebne predhodne prijave, ki jih zbiramo do 20. avgusta, oziroma do zapolnitve prosih mest na elektronskem naslovu lina.valant.sicanovic@mkc.si. Delavnico bomo izvedli ob minimalni udeležbi petih udeležencev, prijava je potrjena, ko prejmete povratno sporočilo na elektronski naslov.

Delavnica poteka v organizaciji Mladinskega kulturnega centra Maribor (MKC Maribor). Program v Kulturnem inkubatorju finančno omogoča Mestna občina Maribor.

Povezava do originalnega članka

Kokic, iger, knjig & Queer Hangout
2024-08-22 17:00 - 20:00 | Kulturni inkubator
Ekipa Maribor skozi rožnata očala vabi na Družabni večer, ki bo v četrtek, 22. 8. 2024, ob 17.00, v prostorih Kulturnem inkubatorju (Koroška cesta 18).
🦄 Druženje bomo začele_i s pletenjem zapestnic v barvah LGBTQIA+ zastav. Materiale zagotovimo me_i, prav tako mentorsko podporo.
🌈 Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
📖 Pripravljen bo tudi bralni kotiček s knjigami na kvir teme, npr. modernejše kot The Priory of the Orange Tree in klasike kot The Picture of Dorian Gray, udeleženci_ke pa so povabljeni, da tudi sami prinesejo knjige za čas delavnice.
🍿 Vzporedno z delavnico bo potekalo druženje Kokic in iger, kjer ne bo, kot že pove naslov dogodka, manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i 💕

Povezava do originalnega članka

Alja Horvat / Idila
2024-08-22 18:00 - 2024-10-13 00:00 | Maribor center / UGM Šop, Strossmayerjeva ulica 6
22. avgust – 13. oktober 2024
Oblikovalka in ilustratorka Alja Horvat se v UGM Šopu predstavlja s serijo ilustracij Idila.
Umetnico Aljo Horvat navdihujejo 60. in 70. leta prejšnjega stoletja, muzeji in narava, v kateri preprosto si in uživaš.
Njene kompozicije za slike, oblačila in druge uporabne predmete so prepoznavne po vzorcih stiliziranih oblik cvetja in zelenja, ki dajejo občutek, da sta med njimi lahni vetrič in mehka, presevajoča svetloba. V njenih zunanjih ali notranjih prostorih pogosto stojijo, sedijo ali so zleknjene ženske.
Ustvarja podobe različnih žensk, svetlolasih in temnolasih, temnopoltih in svetlopoltih, ter z njimi nevsiljivo spregovori o drugačnosti. Ženska je v sliki sama, v družbi drugih žensk, v paru z moškim, pogosto je z njo žival. V roki lahko poleg lončnice drži tudi knjigo ali mobilni telefon. V idiličnem okolju narave, vrtov ali v razkošnih sobanah s tapetami ali pregrinjali s cvetličnimi vzorci se zdi zazrta v svoj notranji svet in vprašamo se, ali je ta svet odsev zunanjega sveta ali pa je morda povsem drugačen.
Kustosinja: Brigita Strnad

Povezava do originalnega članka

Gluha republika 15+
2024-08-22 19:00 | Mala dvorana
Ilya Kaminsky / 45 min

Gluha republika Ilye Kaminskega, ameriškega avtorja ukrajinskega rodu, je pesnitev o diktaturi, uporu in poziciji človeka v svetu, in sicer skozi zgodbo gluhega dečka, ki postane žrtev represije in simbol upora. Je pripoved o mestu, ki ga zasedejo tuji vojaki, meščani pa se jim uprejo z gluhostjo, ki je prispodoba za stanje v družbi, ki v napačni komunikaciji in konfliktih vendarle upa na mir … in ne na tišino. Večplastnost zgodbe, ki se razkriva v pesnitvi, je pretresljiva … V sebi nosi
ljubezensko zgodbo, elegijo in nujno prošnjo za mir in nas sooča z grozotami našega časa in z našim kolektivnim molkom pred njimi.

Nakup kart

Povezava do originalnega članka

Umetnost na platnu in v kozarcu: Art & Wine class 2.0 x Vinska klet na bregi
2024-08-22 20:00 | Maribor center / Minoriti, kulturna četrt, Vojašniški trg 2a, 2000 Maribor
Da vam je všeč umetnost, to vemo. Ampak, da jo pa tako obožujete, pa smo zelo veseli, zato bomo dogodek izpeljali še enkrat. Tokrat nam družbo delala Vinska klet na bregi.

Povezava do originalnega članka

Umetnost v kozarcu: Vinski večer by Vinska klet na bregi
2024-08-22 20:00 | Maribor center / Minoriti, kulturna četrt, Vojašniški trg 2a, 2000 Maribor
Tokrat nam družbo delala Vinska klet na bregi.

Povezava do originalnega članka

2. festival paradižnika
2024-08-23 00:00 - 2024-08-24 00:00 | Maribor center / Osrednja mariborska tržnica (pod cvetlično ploščadjo) in Mlečno mesni paviljon
Praznik paradižnika na mariborski tržnici!
Vabimo vas na 2. festival paradižnika, ki bo potekal 23. in 24. avgusta na Osrednji mariborski tržnici.
Doživite nepozabno vzdušje ob degustaciji različnih sort paradižnikov, domačih omak, kraft piv, vin in žganih pijač. Za najmlajše smo pripravili zabavne delavnice, kjer bodo lahko ustvarjali in se zabavali.
Potekalo bo tekmovanje za najtežji in najboljši paradižnik, izbrali pa bomo tudi najboljšega po mnenju obiskovalcev. Poleg tega si boste lahko ogledali razstavo paradižnikov in izdelkov z otroških delavnic.
PROGRAM FESTIVALA:
PETEK, 23. 8. 2024

8.00 – 12.00 Prijava paradižnikov za Tekmovanje za najtežji in najboljši paradižnik v treh kategorijah: tip volovsko srce, klasični debeloplodni paradižnik in češnjev paradižnik.
8.00 – 12.00 Degustacija in ocenjevanje paradižnikov z namenom izbire najboljšega in najtežjega paradižnika v izvedbi Slovenskega združenja za integrirano pridelavo zelenjave.
9.00 – 11.00 Otroške delavnice v izvedbi Zveze prijateljev mladine
9.00 Strokovno predavanje: PARADIŽNIK V LETOŠNJIH RAZMERAH
ga. Miša Pušenjak | Kmetijsko gozdarski zavod Maribor
ga. Marjeta Miklavc | Kmetijsko gozdarski zavod Maribor
8.00 – 21.00 DEGUSTACIJA IN PONUDBA lokalnih ponudnikov (pice z drožmi doughlyspizza, degustacija omakic Pekouče Onej, kraft piva Rikon, izbrana lokalna ponudba trgovinice Lokalka, Vinogradi Horvat, žgane pijače Spiritopher, semena in pripomočki za vzgojo zelenjave paradiznik.si)

SOBOTA, 24. 8. 2024

8.00 – 11.00 Prijava paradižnikov za Tekmovanje za najtežji in najboljši paradižnik v treh kategorijah: tip volovsko srce, klasični debeloplodni paradižnik in češnjev paradižnik.
11.00 Izbor zmagovalca za Tekmovanje za najtežji in najboljši paradižnik po mnenju obiskovalcev | Nagrade bosta donirala Jurana in Hiša kruha
8.00 – 21.00 DEGUSTACIJA IN PONUDBA lokalnih ponudnikov (pice z drožmi doughlyspizza, degustacija omakic Pekouče Onej, kraft piva Rikon, izbrana lokalna ponudba trgovinice Lokalka, Vinogradi Horvat, žgane pijače Spiritopher, semena in pripomočki za vzgojo zelenjave paradiznik.si)

Festival paradižnika bosta spremljali tudi dve razstavi v mlečno-mesnem paviljonu.
23. 8.-10. 9. razstava izdelkov z otroških likovnih delavnic
23. 8.-26. 8. razstava paradižnikov s Tekmovanja za najtežji paradižnik

Povezava do originalnega članka

Postavljanje klopotca pod Kalvarijo na posestvu Biotehniške šole Maribor
2024-08-23 11:00 - 13:00 | Maribor center / Biotehniška šola Maribor, Vrbanska cesta 30, 2000 Maribor
Tradicionalna etnografska prireditev poteka na posestvu Biotehniške šole Maribor
Vabljeni v mesto najstarejše trte na svetu, kjer na tradicionalni prireditvi postavljamo klopotec, edinstveni simbol lokalne vinske pokrajine, ki je postavljen vse tja do martinovanja.

Povezava do originalnega članka

Dobro jutro, travnik 3+
2024-08-23 18:00 | Velika dvorana
Anja Štefan / Moment

Pesniško raziskovanje življenja na travniku in ob travniških mlakah – od jutra do večera – z živo glasbo in lutkami.

Nakup kart

Povezava do originalnega članka

Pesniški posvet: VALŽINA MORT IN MUANIS SINANOVIĆ
2024-08-23 18:00 - 19:30 | Maribor center / VINAG, Trg svobode 3, MB
V okviru festivala Dnevi poezije in vina v goste prihajata beloruska pesnica, letošnja častna gostja festivala Valžina Mort in slovenski pesnik Muanis Sinanović.
V okviru festivala Dnevi poezije in vina v goste prihajata beloruska pesnica, letošnja častna gostja festivala Valžina Mort in slovenski pesnik Muanis Sinanović. Avtorja bosta spregovorila o umetnosti poezije in pristopih k ustvarjanju, o vprašanjih, ki jih poezija odpira, in iskanju odgovorov nanje.
Za pokušino vin bo poskrbel Vinag, za glasbeno spremljavo pa Luka Uršič – KALU. Dogodek bo tolmačil Jernej Lorber.
Med 19. in 24. avgustom 2024 bo na Ptuju in številnih okoliških krajih potekal že 28. festival Dnevi poezije in vina, najuglednejši pesniški festival v tem delu Evrope, ki povezuje vrhunskost poezije in vina ter ponuja poleg tega še bogat spremljevalni program.

Povezava do originalnega članka

Literarni večer pod zvezdami
2024-08-23 20:00
Ne zamudite te edinstvene priložnosti, da se povežete z umetnostjo in drugimi ljubitelji literature.
Literarna skupina Sekcije Vedrina pri KD Studenci Maribor vas vabi, da se nam pridružite na posebnem literarnem večeru. Obdani z zelenjem in pod šumom listov bomo skupaj uživali v avtorskih delih naših članov.
S seboj prinesite odejo ali podlogo za sedenje in dobro voljo ter odprto srce za literaturo.
V primeru dežja bo prireditev potekala v prostorih Kulturnega doma Studenci.
Lokacija: Park pri Jožefovi cerkvi, Studenci
Vstop je prost. Veselimo se vašega obiska!

Povezava do originalnega članka

Pošasti in druge vrste. Sodobni stop animirani film kot pokrajina grozljivega
2024-08-23 21:00 | Stari sanatorij
23. 8. 2024 ob 21.00, Stari sanatorij, Tyrševa 19
Pošasti in druge vrste. Sodobni stop animirani film kot pokrajina grozljivega
V petek, 23. 8. 2024 te vabimo na dvorišče Starega sanatorija na Tyrševi 19 na projekcijo stop animacij, ki poteka v okviru trienala EKO 9: Oči v skali.

Sodelovanje iz sanj, ali bolje rečeno grozljivke: EKO 9 predstavlja fantastično sodelovanje z našim Mednarodnim filmskim festivalom StopTrik, ki se posveča umetnosti stop-motion animacije. Za en večer se bo sicer slikovitega vrta starega sanatorija polastila srhljiva atmosfera, po njemu pa se bodo sprehodili zombijevski kipi, groteskni insekti, predniki iz davnine in pošasti iz plastike. Direktorica festivala, festivalska selektorica, profesorica in doktorica zgodovine animiranega filma Olga Bobrowska je namreč za EKO 9 pripravila kuriran izbor 4 krajših filmov, selekcijo pa naslovila Pošasti in druge vrste.

Že desetletja velja, da je prav stop animacija odličen medij za ustvarjanje in prikaz grozljivega, propada in neizrekljive lepote nevarnosti. Kadarkoli se poetika umetniške animacije sklicuje na trope in motive klasičnega žanrskega filma, to počne zato, da bi ga subvertirala, razbila fetišizirano strukturo, predvsem pa preusmerila gledalčevo pozornost na žanrske označevalce intenzivne, dvoumne narave. Nelagodna estetika lutkovnih, glinenih in pikselacijskih tehnik ustvarja svojevrstne fantastične ambiente in arhitekture, v katerih se grozljivke lahko spremenijo v mozaične komentarje naše grozljive realnosti. Sodobna stop motion animacija se nenavadno rima s pripombami poljskega literarnega teoretika Grzegorza Czemiela, ki je dela Jeffa VanderMeerja analiziral skozi ekopoetično prizmo:

“Ko skupaj s protagonisti prečkamo nevabljive pokrajine propadlega mesta, smo premeščeni v nenavadno, srhljivo resničnost, ki s svojimi ekstremnimi pogoji prinaša spoznanje, da je morda idilična vizija cvetoče globalne civilizacije le privid, ki preganja tisto resničnejše življenje v nestabilnem, netrajnostnem ekosistemu, ki uhaja izpod nadzora.” (Making Kin in Broken Places. Post-apocalyptic Adolescence and Care in Jeff VanderMeer’s Borne, 2018).

V pričujočem izboru kratkih filmov, srhljivi domišljiji poljskih, mehiških in japonskih animatorjev sopostavljamo ironično prijeten zadnji film Paula Busha, lani umrlega britanskega mojstra eksperimentalne animacije.

Seznam filmov:
Taki čudeži se dogajajo / Such Miracles Do Happen / Takie cuda się zdarzają
Barbara Rupik (Film School Lodz)
2022, Poljska, 14′
Na presenečenje vaščanov kip Device Marije nenadoma oživi, zapusti kapelico in začne hoditi. Kmalu se ji pridružijo še druge oživljene skulpture. Čudeži se dogajajo, nad njimi pa je najbolj očarana majhna deklica brez kosti. Ta animacija gledalca očara s svetom iz plastelina in čipk. Barbara Rupik je znova ustvarila animacijo, v kateri je grdota privlačna, drugačnost pa skrivnostna in čarobna.
Stric / Tio / Tío
Juan J. Medina (IMCiNE)
2021, Mehika, 12’40”
Film se dogaja v distopiji, dvanajstletni Martín pa prihaja iz rudarske družine. Na prvi delovni dan bo Martín, naduti najstnik, spoznal pomen obredov in spoštovanja prednikov.
Mežik v puščavi / Blink in the Desert
Shinobu Soejima (Tokyo University of the Arts)
2021, Japonska, 10’27”
Zloba se pojavi nenadoma. Kot da mežika. Muhasta kot žuželka, ki prhuta s krili. Nekega dne mladi puščavnik najde krilato žuželko in jo poln gnusa zmečka.
Orgiastična hiperplastika / Orgiastic Hyper-Plastic
Paul Bush
2020, Danska, Združeno Kraljestvo, 7′
Animirana ekstravaganca plastike, najdene na plažah, ob cestah, na podstrešjih in v ropotarnicah. To je elegija ljubezenske zveze, ki se je sfižila, ljubeče slovo od tega najlepšega materiala, ki je zasužnjil naš planet – plastike.

Povezava do originalnega članka

Vojko Štuhec / Kipar
2024-08-24 11:00 - 2024-10-06 00:00 | Maribor center / UGM Kabinet, Strossmayerjeva ulica 6
24. avgust – 6. oktober 2024
Razstava predstavlja značilne faze Štuhecovega opusa, opozori na povezavo med skulpturo in risbo ter pokaže raznolikost njegovih kiparskih pristopov.
Vojko Štuhec je vseskozi ostajal odprt za različne kiparske postopke: modeliranje, klesanje, rezbarjenje, patiniranje, varjenje ipd. Bil je nemiren iskalec, ki ni ostajal zavezan že osvojenim področjem. Od tod izhaja večkratna odločitev za nove tematike, materiale in pristope.
Ustvarjal je tako skulpture intimnih formatov kot tudi plastiko velikih dimenzij. Marsikatera umetnikova skulptura ima potencial za javno plastiko, vendar je bilo pobud iz okolja in javnih naročil le malo, umetniške izzive si je tako moral kipar postavljati sam.
S svojim delom je Vojko Štuhec pustil viden pečat v mariborskem in širšem slovenskem prostoru. Njegovo delo se vpisuje v širok tok sodobnega slovenskega kiparstva sedemdesetih in osemdesetih let, ki se je zavzemalo za osvoboditev kiparske forme in uporabo novih izraznih možnosti.
Kustosinja razstave: Andreja Borin

Povezava do originalnega članka

Podzemni vinski festival v Vinagovi kleti
2024-08-24 14:00 - 23:00 | Maribor center / Trg Svobode 3, 2000 Maribor. Vinagova klet
Prvi podzemni vinski festival v Mariboru bo navdušil z 30 vinarji, kulinaričnimi dobrotami in glasbo izpod rok DJ Pulce Agency.
Dobrodošli v svetu vrhunskega vina, zabave in visoke kulinarike.
Prvi podzemni festival vina, kulinarike in zabave UNDERGROUND/PODZEMNI Festival vin se bo odvijal v Vinagovi kleti, s skupno površino 15.000 m² in z 2,1 kilometra dolgimi podzemnimi predori, ki so bili zgrajeni leta 1847.
V veličastnih kletnih prostorih vas bo razvajalo 30 vrhunskih vinarjev. Vinarji in gastronomske hiše bodo razpršeni po atraktivnih prostorih vzdolž kar dveh kilometrov kletnih rovov. Celotna klet in tuneli bodo svetlobno urejeni, kar vam bo omogočilo nepozaben vinski sprehod.
Čez celoten dan bo za vrhunsko vzdušje skrbel DJ, ob tem smo pripravili spremljevalni program z glasbenimi in plesnimi nastopi. Sodelovali boste lahko v dražbi arhivskega vina, v večernih urah pa bo na sporedu afterparty in nepozabno druženje.
Vstopnice:

25,00 eur v predprodaji
30,00 eur na dan dogodka

Povezava do originalnega članka

Večer animejev in družabnih iger 16/2024
2024-08-24 16:00 - 22:00 | Kulturni inkubator
VEČER ANIMEJEV IN DRUŽABNIH IGER 16/2024
Sobota, 24. avgust 2024 // 16:00 // Kulturni inkubator
V soboto, 24. avgusta 2024, ob 16. uri v sodelovanju z Društvom Animoku ponovno vabimo v Kulturni inkubator na Koroški cesti 18, kjer pripravljamo dogodek Večer animejev in družabnih iger 16/2024.
Kot običajno je vstop na dogodek brezplačen, za obiskovalce, mlajše od 13 let, pa je priporočljivo, da se ga udeležijo v spremstvu staršev ali odgovornega skrbnika. Ker se čas počitnic kar hitro približuje koncu, so se v društvu Animoku odločili, da tudi tokrat dogodek v celoti posvetijo družabnim in video igram, predvsem tistim osnovnim, ki so namenjene prav za vsakogar. Tako bodo tokrat s sabo prinesli res tiste osnovne družabne igre, kot so Jenga, Cards Against Humanity, 4 v vrsto, Potapljanje ladjic, Exploding Kittens, Hellapagos …
Povrhu bo posebna pozornost namenjena namiznici Catan, ki je družabna igra za 3 do 4 igralce, traja približno 75 minut in jo slovenski založnik Igroljub opisuje sledeče:
Vi ste prvi naseljenci otoka CATAN! Hitro gradite naselja in ceste. Nanovo odkrite pokrajine vam prinašajo obilo surovin. Trgovina je v razcvetu in naselja se spreminjajo v mesta. Vendar postane na otoku kmalu pretesno. Začne se srdit boj za zemljo, surovine in oblast. Skujte premetene načrte, vzemite usodo v svoje roke in naj vam bo sreča mila!
Preizkusili se boste lahko tudi v igri Taiko no Tatsujin: Rhythm Festival na konzoli Nintendo Switch, kjer boste lahko proti nasprotniku tekmovali v ritmični igri igranja na taiko bobne. Zvečer pa boste lahko tekmovali tudi v odbiti dirkaški igri Mario Kart 8 Deluxe, kjer je za zmago dovoljeno skoraj vse.
Se vidimo!

Povezava do originalnega članka

[DELAVNICA] Glasbena meditacija
2024-08-24 18:00 - 20:00 | Kulturni inkubator
DELAVNICA
GLASBENA MEDITACIJA
Petek, 24. avgust 2024 // 18:00 // Kulturni inkubator
V petek, 24. avgusta 2024, bo ob 18. uri v Kulturnem inkubatorju potekala Glasbena meditacija, brezplačna delavnica, ki jo bo vodila umetnostna terapevtka Blažka Garmut. Delavnica je brezplačna, obvezne so predhodne prijave.
Glasbena meditacija je namenjena sprostivi in spoznavanju s preprostimi sprostitvenimi tehnikami. Udeleženci bodo preko dramsko-, likovno- in glasbeno terapevtskih vaj ozaveščali svoj dih in telo, naučili se bodo preprosto dihalno vajo, nato pa se bodo sproščali ob zvokih improvizirane glasbe in vodene vizualizacije.
Namen delavnice je udeležencem predstaviti preproste sprostitvene tehnike, ki jih lahko v stresnih obdobjih izvajajo doma. Ustvarili bomo prijetno zvočno okolje v katerem se bodo umirli, sprostili in se podali na vizualizacijsko potovanje. Udeleženci naj s seboj prinesejo podlogo ali odejo, lahko tudi vzglavnik, če ga potrebujejo.

Potek delavnice:

Vaje v krogu: vaje so namenjene spoznavanju udeležencev in povezovanju skupine.
Vaje čuječnosti: z vajami bomo ozaveščali telo in dih, se sprostili in pripravili na meditacijo. Naučili se bomo preprosto dihalno vajo.
Glasbena meditacija: sproščanje ob glasbeno-vokalni improvizaciji, ki ji bo sledila vizualizacija.
Likovno izražanje: svoja doživljanja med vizualizacijo bomo izrazili preko likovnega medija.
Refleksija: kratek pogovor o delavnici, svojih doživljanjih in počutju po delavnici, predstavitev likovnega izdelka.

O BLAŽKI GARMUT
Blažka Garmut je diplomirana medicinska sestra, magistrica pomoči z umetnostjo/umetnostna terapevtka in maturantka oddelka za jazz in zabavno glasbo mariborskega Konservatorija za glasbo in balet. Z glasbo in petjem se ukvarja že vrsto let. Zanima jo vse, kar je povezano z glasom, petjem in glasovnim izražanjem. Deluje kot mentorica za petje in klavir v zasebni glasbeni šoli ter izvaja prilagojen pedagoško-terapevtski program za otroke s posebnimi potrebami, ki ga je zasnovala. Med študijem Pomoči z umetnostjo je poglobila svoja znanja ter razumevanje terapevtskega procesa in se podala na pot poglobljenega raziskovanja lastnega glasu. Vsa pridobljena znanja in izkušnje, tako iz lastnega procesa, kot iz svojega pedagoškega in terapevtskega dela nenehno nadgrajuje s študijem literature in dodatnimi izobraževanji.

PRIJAVE
Delavnica je brezplačna, so pa potrebne predhodne prijave, ki jih zbiramo do 23. avgusta, oziroma do zapolnitve prosih mest na elektronskem naslovu lina.valant.sicanovic@mkc.si. Delavnico bomo izvedli ob minimalni udeležbi petih udeležencev, prijava je potrjena, ko prejmete povratno sporočilo na elektronski naslov.

Delavnica poteka v organizaciji Mladinskega kulturnega centra Maribor (MKC Maribor). Program v Kulturnem inkubatorju finančno omogoča Mestna občina Maribor.

Povezava do originalnega članka

Mario Pešić & CO.
2024-08-24 20:00 - 22:00 | Maribor center / Grajski trg, 2000 Maribor
Mario Pešić bo nastopil na Grajskem trgu in vas zabaval z iitiranjem različnih glasbenikov.Mario Pešić; pevec, ki se ponaša z izrazito karizmatično osebnostjo in igrivim pristopom, bo to soboto, 24. 𝙖𝙫𝙜𝙪𝙨𝙩𝙖, 𝙣𝙖𝙨𝙩𝙤𝙥𝙞𝙡 𝙣𝙖 𝙂𝙧𝙖𝙟𝙨𝙠𝙚𝙢 𝙩𝙧𝙜𝙪. Mario je znan po svojem izjemnem talentu, s katerim zna pripovedovati zgodbe na poseben, doživeto slikovit način, kar pritegne poslušalce vseh generacij. Njegovo sodelovanje v šovu 𝙕𝙣𝙖𝙣 𝙤𝙗𝙧𝙖𝙯 𝙞𝙢𝙖 𝙨𝙫𝙤𝙟 𝙜𝙡𝙖𝙨 je bilo zanj eden največjih izzivov, ki mu je omogočil popolnoma predano ustvarjanje.
Z glasbo si prizadeva navdihniti predvsem mlajše občinstvo, da sledijo svojim sanjam in ostanejo zvesti sebi. Na koncertu bo prepeval pesmi legend, kot so 𝙀𝙡𝙫𝙞𝙨 𝙋𝙧𝙚𝙨𝙡𝙚𝙮, 𝙅𝙖𝙣 𝙋𝙡𝙚𝙨𝙩𝙚𝙣𝙟𝙖𝙠, 𝙅𝙖𝙨𝙢𝙞𝙣 𝙎𝙩𝙖𝙫𝙧𝙤𝙨 𝙞𝙣 𝘽𝙖𝙟𝙖𝙜𝙖, kar obeta čudovit glasbeni večer.
Vabljeni, da se pridružite na naših terasah in uživate poletni večer v zanimivi glasbeni izkušnji.

Povezava do originalnega članka

Letni kino: V mojih sanjah raste vsako noč drevo
2024-08-24 21:00 | Maribor center / Avditorij LGM
Filmska projekcija v okviru Letnega kina Minoriti
Vid Hajnšek / Slovenija, 2023, 55 min / slovenščina
Poetični dokumentarni mozaik individualnih in kolektivnih spominov je sestavljen iz zgodb preteklosti in sedanjosti, vezanih na Haloze in Haložane.
Izhodišče za filmsko pripoved so fotografije in delo Stojana Kerblerja, poezija avtorjevega dedka Franceta Forstneriča in pripovedi haloških protagonistov različnih generacij Projekciji sledi pogovor z avtorjem Vidom Hajnškom, ki ga bo vodil Bojan Labovič.

Povezava do originalnega članka

Ustvarjalno nedeljsko popolne v Kulturni četrti Židovska
2024-08-25 14:00 - 16:00 | Maribor center / Židovski trg
Kulturna četrt Židovska vabi na posebno nedeljsko druženje, polno kulture.Kulturna četrt Židovska, ki jo tvorijo Sinagoga Maribor, Galerija DLUM, Fotogalerija Stolp, GT22 ter Galerija Media Nox, ki deluje pod okriljem Mladinskega kulturnega centra Maribor, vabi na posebno nedeljsko druženje, polno kulture in druženja.
Druženje bo na Židovskem trgu potekalo v nedeljo, 25. avgusta 2024, od 14. do 16. ure, kjer bodo udeleženci lahko spremljali in se tudi pridružili ustvarjanju mlade akademske slikarke Lare Ješe, ki trenutno tudi razstavlja na razstavi Vabljeni mladi 2024 v Galeriji Media Nox. Razstava je nastala v sklopu razpisa Vabljeni mladi 2024 v organizaciji Galerije DLUM.
Vzdušje bodo popestrili mladi glasbeniki iz glasbene šole Muziklub pod mentorstvom Sebastijana Lukovnjaka, na voljo pa bo tudi nekaj za prigrizniti in osvežitev. Med dogodki bodo vsa vrata galerij in institucij v Kulturni četrti Židovska na stežaj odprta, obisk vseh razstav je brezplačen.

Povezava do originalnega članka

Ustvarjalno nedeljsko popoldne v Kulturni četrti Židovska
2024-08-25 14:00 - 18:00 | Kulturna četrt Židovka
USTVARJALNO NEDELJSKO POPOLDNE V KULTURNI ČETRTI ŽIDOVSKA
Nedelja, 25. avgust 2024 // 14:00 // Kulturna četrt Židovska
Kulturna četrt Židovska, ki jo tvorijo Sinagoga Maribor, Galerija DLUM, Fotogalerija Stolp, GT22 ter Galerija Media Nox, ki deluje pod okriljem Mladinskega kulturnega centra Maribor, vabi na posebno nedeljsko druženje, polno kulture in druženja.
Druženje bo na Židovskem trgu potekalo v nedeljo, 25. avgusta 2024, od 14. do 16. ure, kjer bodo udeleženci lahko spremljali in se tudi pridružili ustvarjanju mlade akademske slikarke Lare Ješe, ki trenutno tudi razstavlja na razstavi Vabljeni mladi 2024 v Galeriji Media Nox. Razstava je nastala v sklopu razpisa Vabljeni mladi 2024 v organizaciji Galerije DLUM.
Vzdušje bodo popestrili mladi glasbeniki iz glasbene šole Muziklub pod mentorstvom Sebastijana Lukovnjaka, na voljo pa bo tudi nekaj za prigrizniti in osvežitev.
Med dogodki bodo vsa vrata galerij in institucij v Kulturni četrti Židovska na stežaj odprta, obisk vseh razstav je brezplačen. Ob tem spomnimo, da je Galerija Media Nox še do vključno septembra sicer odprta tudi vsako nedeljo od 10. do 18. ure, pri čemer ob 17. uri potekajo vodeni ogledi aktualne razstave v slovenskem in angleškem jeziku.
Vabljeni!

Povezava do originalnega članka

Slikanje&Mehurčki: Oldie
2024-08-26 18:00 - 20:30 | Maribor center / Partizanska cesta 1, 2000 Maribor- Moja Kavarna
Delavnica slikanja na platno z akrilnimi barvami ob spremljavi izbranih mehurčkov.PAINT&WINE delavnice sedaj tudi v Mariboru😁👌
Slikanje in vinčkanje je nov koncept druženja z prijatelji, družino, sodelavci ali partnerjem. Predznanje ni potrebno, saj vas vodimo po korakih, do končnega izdelka- vaše slike. Poskrbimo tudi za vse materiale (platno, barve, čopiče..itd.). Poskrbljeno je tudi za pijačo in prigrizke.
Cena delavnice je 38.00€
Delavnica je odlična ideja tudi kot darilo- darilni boni🎁
Prijave so možne na dekofunart@gmail.com📫
Koledar naših dogodkov najdete na dekofunart.si🗓️
Vabljeni v našo kreativno družbo 🤗

Povezava do originalnega članka

[Kulturni inkubator] Razstava: Kozmične mandale
2024-08-26 18:00 - 2024-08-30 16:00 | Kulturni inkubator
razstava
KOZMIČNE MANDALE
26. – 30. avgust 2024 // Kulturni inkubator
V ponedeljek, 26. avgusta, bo v razstavišču Kulturnega inkubatorja odprtje razstave Kozmične mandale Žane Vračun. Razstava bo na ogled do 30. avgusta.

Kozmične mandale so bile kanalizirane leta 2015. So nadgradnja vilinskih metuljev in so močni kozmični simboli. Izmerilo jih je več znanih radiestezistov. Imajo močan vpliv na določena življenjska področja in so izjemni aktivatorji za zdravje, zaščito, ljubezen, uspeh, obilje, plodnost.
Kozmične mandale spreminjajo, aktivirajo in omogočajo življenje. Metulji so risani s pastelnimi svinčniki in kasneje nadgrajeni s Sveto geometrijo v mandale s pomočjo računalniške grafike.

Dogodek organizira Mladinski kulturni center Maribor. Izvedbo programov v Kulturnem inkubatorju finančno omogoča Mestna občina Maribor.

Povezava do originalnega članka

Srečanje v sklopu projekta Z mladinskim delom proti prekarnosti mladih
2024-08-27 09:00 - 13:00 | Kulturni inkubator
»Z mladinskim delom proti prekarnosti mladih«
UVODNO SREČANJE
Torek, 27. avgust 2024 // 9:00 // Kulturni inkubator

Mladi, vabljeni, da izkoristite možnost kreiranja svoje prihodnosti!
Mladinski kulturni center Maribor (MKC Maribor) ponovno vabi vse mlade, stare med 15. in 29. letom, da se pridružijo drugem srečanju pilotnega projekta »Z mladinskim delom proti prekarnosti mladih«.
Uvodno srečanje, ki je bilo v mesecu juliju, smo zaključili z dobrimi in informacijami polnimi vtisi. Na srečanju smo delili svoje izkušnje, mnenja in prisluhnili vašim željam, o katerih temah bi se želeli informirati na usposabljanjih, namenjenih prav vam.
Drugo srečanje bo v torek, 27. avgusta 2024, ob 9. uri v Kulturnem inkubatorju – središče, na Koroški cesti 18 v Mariboru.
Svojo udeležbo na drugem srečanju potrdite na e-naslov vodje projekta, Urške Sabati: urska.sabati@mkc.si, najkasneje do ponedeljka, 26. avgusta 2024.
Na drugem srečanju boste v prijetnem vzdušju dobili dodatne informacije o samem projektu in usposabljanjih, imeli boste možnost, da izrazite želje po dodatnih temah o prekarnosti, pogovarjali pa se bomo tudi o promociji projekta.
Prijazno vas spodbujamo, da k sodelovanju povabite tudi svoje prijatelje, znance, družino…
Veselimo se (ponovnega) srečanja in sodelovanja z vami!

Več o projektu si lahko preberete na spletni strani projekta: https://dostojnodelo.si; na spletnem portalu: https://evropskasredstva.si in na spletni strani MKC Maribor: https://mkc.si/z-mladinskim-delom-proti-prekarnosti-mladih.

Povezava do originalnega članka

Sodobnoplesna predstava: ONA
2024-08-28 20:00 | Maribor center / Sodni stolp
Od družine do mitologije, zgodba ženske.
Anamaria Klajnšček je v plesno-glasbenem solo performansu ONA ustvarila očarljiv svet, ki se prepleta iz treh izvirov: mogočnih ženskih likov iz njene družine, skrivnostnih siren iz mitologije in zloveščih čarovnic iz zgodovine.
Skozi te arhetipe raziskuje žensko moč, njeno kompleksnost in zgodovinsko preganjanje.

Povezava do originalnega članka

Street Food Market Maribor
2024-08-29 11:00 - 2024-08-31 22:00 | Maribor center / The Leon Štukelj square
Dobrote iz “food truckov”
Ko Trg Leona Štuklja postane prizorišče mednarodne ulične prehrambene scene.
Karavana ulične hrane se bo ponovno ustavila v Mariboru in vas razvajala z dobrotami v okviru turneje Street Food Market Austria in Street Food Market Slovenija.
Zdaj že tradicionalno zadnji vikend v avgustu bo na največjem slovenskem trgu več kot 40 ponudnikov predstavilo svoje dobrote svetovne kuhinje iz svojih predelanih vozil – “food truckov”.
Vabljeni na kulinarično razvajanje, ko bo Trg Leona Štuklja postal mednarodno prizorišče ulične prehrambene scene.
Naj bo uživanje ob hrani pravo družabno doživetje!
Mednarodni in domači mojstri ulične hrane prihajajo v Maribor in se bodo na Trgu Leona Štuklja ustavili konec avgusta 2024. Od 29. – 31. avgusta vas bodo pred vašimi očmi razvajali z dobrotami v okviru turneje Street food market Slovenija.
Vabljeni na kulinarično razvajanje, ko bo Trg Leona Štuklja postal mednarodno prizorišče ulične kulinarične scene.
Pripravljamo pestro ponudbo ulične hrane, glasbeni spremljevalni program ter aktivnosti za male in velike.
Vstop prost!
Naj bo uživanje ob hrani pravo družabno doživetje!

Povezava do originalnega članka

20 METROV V DOLŽINO, DEVET METROV V ŠIRINO IN ŠTIRI METRE V VIŠINO
2024-08-29 17:00 | Maribor center / Glavni trg, Maribor
gostovanje plesnega paviljona v Mariboru v sodelovanju z DSPSLetos Društvo za sodobni ples Slovenije (DSPS) praznuje 30-letnico svojega delovanja. Od samega začetka delovanja društva slovenska plesna skupnost čaka na skupnostne prostore, namenjene plesu, saj ostaja edino umetniško področje, ki ga podpira Ministrstvo za kulturo, a je še vedno brez javnega zavoda. Naslov projekta izhaja iz dimenzij montažnega studia, ki je bil zgrajen iz sredstev javnega zavoda Center sodobnih plesnih umetnosti. Umetnica Toni Soprano Meneglejte je oblikovala montažni plesni paviljon, ki je bil predstavljen v Ljubljani in potoval v Celje, Kranj ter Maribor. Zvrstilo se bo več plesnih točk in intervencij, ki so jih ustvarile_i lokalne plesne_i ustvarjalke_ci iz vse Slovenije.

Povezava do originalnega članka
